Nese sentíu, Conceyu Xoven algamóu un pronunciamientu en favor del billinguismu de la Xunta dEstudiantes de la Universidá de Llión, que saprobara, y la sua propuesta pa la reconocencia de la llingua Llïonesa fou la basa sobru la quel Llïonés fou recoyíu nel estatutu dautonomía de Castiella y Llión. Conceyu Xoven apresentóu tamién una emienda al Estautu de la Universidá de Llión nel que se proponía que la llingua Llïonesa fuera llingua cuficial de la Universidá de Llión, siendu retirada la emienda nel Plenu daprobación ya integrada en deillas emiendas en favor de la reconoencia de la cultura Llïonesa espresamente amosadas nos artículos de los estatutos de la Universidá de Llión. Conceyu Xoven impulsaría dende las istituciones los pautos ente la Universidá de Llión y el Conceyu de Llión na participación de la Universidá na formación del profesoráu y nel reconocimientu de los cursos de Llingua Llïonesa.